CELEX: 31989R0645
Language: hr
Date: 1989-03-14 00:00:00
Title: Uredba Komisije (EEZ) br. 645/89 od 14. ožujka 1989. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               13
            
         31989R0645
   
               L 071/17
            
            
               SLUŽBENI LIST EUROPSKE UNIJE
            
            
               14.03.1989.
            
         
      UREDBA KOMISIJE (EEZ) br. 645/89
   od 14. ožujka 1989.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 20/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku kojeg je odredio njegov predsjednik,
   DONIJELA JE OVU UREDBU:
   Članak 1.
   Roba iz stupca 1 tablice iz priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
                
            
            
               (1)
            
            
               (2)
            
            
               (3)
            
         
               1.
            
            
               Komplet od dva odjevna predmeta, pripremljen za maloprodaju, koji se sastoji od sljedećeg:
            
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 13. za odjeljak XI., napomenom 8. za poglavlje 62., kada se radi o hlačama, i tekstom oznaka KN 6201, 6201 93 00, te 6204 i 6204 63 19.
               Ne može se razvrstati kao trenirka, budući da radi općenitog izgleda i radi prirode materijala ova odjeća nije jasno namijenjena za nošenje isključivo ili uglavnom pri bavljenju sportskim aktivnostima.
            
         
                
            
            
               
                           (a)
                        
                        
                           Lagana tkana vjetrovka (100 % sintetična vlakna), koja se sastoji od triju materijala različitih boja. Ima ovratnik kroz koji je provučena vrpca za pritezanje, te uski vratni izrez s djelomičnim otvorom na prednjoj strani s patentnim zatvaračem. Ovaj otvor ima zaštitni preklop s patent-kopčama, koji se zatvara s lijeva na desno. Ovaj odjevni predmet ima također duge široke rukave koji na krajevima imaju gumu. Guma se također nalazi na donjem rubu odjeće. Ima kapuljaču koja se može spremiti u džep u ovratniku, dok se na prednjoj strani odjeće nalazi još jedan džep koji ima zaštitni preklop. Oba ova džepa imaju patentni zatvarač. (Vidjeti fotografiju br. 406 A).
                           
                     
            
               6201 93 00
            
         
                
            
            
               
                           (b)
                        
                        
                           Lagane tkane jednobojne hlače (100 % sintetična vlakna) koje sežu od struka do gležnjeva i koje su u struku pričvršćene gumom i vrpcom za pritezanje. Na donjem dijelu nogavica nalaze se patentni zatvarači, a donji dijelovi nogavica se mogu pričvrstiti velcro trakama. Ovaj odjevni predmet ima također dva unutarnja džepa. (Vidjeti fotografiju br. 406 B).
                           
                     
            
               6204 63 19
            
         
               2.
            
            
               Komplet od dva odjevna predmeta, pripremljen za maloprodaju, koji se sastoji od sljedećeg:
            
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 13. za odjeljak XI., napomenom 8. za poglavlje 62., kada se radi o hlačama, i tekstom oznaka KN 6201, 6201 93 00, te 6204 i 6204 63 19.
               Ne može se razvrstati kao trenirka, zbog djelomične podstave u vjetrovci.
            
         
                
            
            
               
                           (a)
                        
                        
                           Široka tkana vjetrovka (100 % sintetična vlakna), lagana, podstavljena u gornjem dijelu, koja se sastoji od dvaju materijala različitih boja. Ima ovratnik te potpuni otvor na prednjoj strani, koji se zatvara patentnim zatvaračem. Ovaj otvor ima zaštitni preklop koji se patent-kopčama zatvara s lijeva na desno. Ima duge široke rukave koji na krajevima imaju gumu. Guma se također nalazi na donjem rubu odjevnog predmeta. Ima kapuljaču koja se može spremiti u džep u ovratniku. Kapuljača ima vrpcu za pritezanje, a džep se zatvara patentnim zatvaračem. U struku ima dva unutarnja džepa sa zaštitnim preklopima. (Vidjeti fotografiju br. 407 A).
                           
                     
            
               6201 93 00
            
         
                
            
            
               
                           (b)
                        
                        
                           Lagane tkane jednobojne hlače (100 % sintetičko vlakno) koje sežu od struka do gležnjeva i koje su u struku pričvršćene gumom i vrpcom za pritezanje. Na donjem dijelu nogavica nalaze se patentni zatvarači, a donji dijelovi nogavica se mogu pričvrstiti velcro trakama. Ovaj odjevni predmet ima dva unutarnja džepa. (Vidjeti fotografiju br. 407 B).
                        
                     
                  
            
            
               6204 63 19